Continua el cicle de cinema dedicat a Audrey Hepburn amb la projecció de la pel·lícula ‘Vacaciones en Roma’
04 de febrer 2020

![](/media/yvuo0tbs/93c_vacaciones-en-roma.jpg)

  

El cicle Diumenges de Cinema dedicat, en esta ocasió, a l'actriu belga Audrey Hepburn continua esta setmana amb la pel·lícula _Vacaciones en Roma_. La projecció, que forma part de la programació de Cultura de l'Ajuntament de Sagunt, tindrà lloc el diumenge, 9 de febrer, a partir de les 19 hores al Centre Cultural Mario Monreal i l'entrada serà gratuïta per a tots els assistents.

  

_Vacaciones en Roma_ conta la història d'Anna (Audrey Hepburn), una princesa moderna que es troba de visita oficial a Roma. Atabalada del seu asfixiant dia, del protocol i de les obligacions, Anna decidix escapar-se una nit de palau per a visitar la ciutat d'incògnit. Mentre camina pels carrers coneix Joe Bradley, un periodista americà que l'acull a la seua casa fingint desconéixer la identitat de la princesa i amb l'objectiu d'aconseguir una exclusiva. A mesura que transcorren els dies, la parella va recorrent la ciutat junts i creant vincles, fins que arriben a enamorar-se. És llavors quan la jove es veu en el compromís de decidir si continuar amb el deure que li correspon com a princesa o, per contra, prendre el camí que li indiquen els seus sentiments pel periodista.

  

Esta comèdia romàntica (EUA, 1953) és obra del director William Wyler i des de la seua estrena s'ha convertit en una de les obres mestres del gènere. La pel·lícula va ser candidata a deu premis Oscar, dels quals va aconseguir-ne tres.

​  

*   [](http://www.facebook.com/sharer.php?u=https://aytosagunto.es/va/actualitat/continua-el-cicle-de-cinema-dedicat-a-audrey-hepburn-amb-la-projecció-de-la-pel-lícula-vacaciones-en-roma/ "Facebook")
*   [](http://twitter.com/share?url=https://aytosagunto.es/va/actualitat/continua-el-cicle-de-cinema-dedicat-a-audrey-hepburn-amb-la-projecció-de-la-pel-lícula-vacaciones-en-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continua-el-cicle-de-cinema-dedicat-a-audrey-hepburn-amb-la-projecció-de-la-pel-lícula-vacaciones-en-roma/ "Linked In")
*   [](mailto:?body=https://aytosagunto.es/va/actualitat/continua-el-cicle-de-cinema-dedicat-a-audrey-hepburn-amb-la-projecció-de-la-pel-lícula-vacaciones-en-roma/)